június 2015 - Pannon Egyetem - GTK
Az ösztöndíjra pályázatot nyújthatnak be a polgári felsőoktatási intézményekben hallgatói jogviszonyban álló vagy szakképző iskolákban tanulmányokat folytató tanulók.
Az ösztöndíjról bővebb információ ide kattintva érhető el.
GTK-s különdíj a Projektmenedzsment Diplomamunka Pályázaton
Fotó: pmi.hu
Az év projektmenedzsment szakdolgozata, diplomamunkája pályázat idei eredményhirdetésére a 23. Körkapcsolás nézőközönsége előtt került sor 2015. május 21-én. A pályázatot a PMI Budapest, Magyar Tagozat immár harmadszor írta ki a Magyar Projektmenedzsment Szövetséggel és a HTE TIPIK Klubbal együttműködve.
Az idei pályázaton különdíjat nyert Kurbucz Marcell Tamás, karunk egykori Műszaki menedzser alapszakos hallgatója, konzulense Dr. Kosztyán Zsolt Tibor. Dolgozata: “Projektek átfogó tervezésének és koordinálásának támogatása mátrixokkal”. A munka gyakorlati része lényegesen meghaladja a szakdolgozatoktól elvárt követelményeket, mivel egy új tervezési módszert dolgoz ki, és alkalmaz egy adott problémára.
Kurbucz Marcellnek és Dr. Kosztyán Zsolt Tibornak ezúton is gratulálunk, s további sok sikert kívánunk!
Nyílt/Egyetemi Toborzó Nap az IBM székesfehérvári Nemzetközi Szolgáltató Központban
Az IBM székesfehérvári Nemzetközi Szolgáltató Központja Nyílt/Egyetemi Toborzó Napot tart 2015. június 13-án, szombaton, amelyre szeretettel várja az érdeklődőket. Az alábbiakban a cég által küldött meghívó olvasható.
“Kedves Diákok!
Június 13-án (szombaton) szeretnénk meghívni benneteket a Nyílt/Egyetemi Toborzó Napunkra. Ezen a szombati napon megmutatjuk a székesfehérvári Nemzetközi Szolgáltató Központunkat, ahonnan az IBM több mint 180 ügyfelének biztosítunk informatikai szolgáltatásokat.
A nyílt nap időtartama alatt megismerkedhettek az központ munkalehetőségeivel és az önéletrajzaitok leadására is lehetőség lesz.
A fehérvári központot bemutató prezentáció, nyitott pozíciók bemutatása (10:30-tól – 11:30-ig, B – Szárny, Tárgyaló), majd HR tájékoztató
Az előadást követően az épületek, irodák bemutatása, bejárása
Figyelem! A Videoton Ipari Parkba behajtás gépkocsival csak a Béla út felől a IV. kapunál lehetséges szombati napon!
Az épület geo koordinátái: : N47 12.594′ E18 26.199′
Kérünk benneteket, hogy részvételi szándékotokat legkésőbb június 12, délig jelezzétek a dalma.domino@hu.ibm.com email címen.
Sok szeretettel várunk benneteket!”
Regionális versenyképesség és innováció
TÁMOP-4.2.2.B-15/1/KONV-2015-0004 azonosító számú, „A Pannon Egyetem tudományos műhelyeinek támogatása” projekt keretében megrendezésre kerülő
Időpont: 2015. június 8. (hétfő) 14:00 – 16:00
Helyszín: Pannon Egyetem, „A” épület 204-es terem (Kari Könyvtár)
14.00-14.10 Köszöntés.
A rendezvényt Dr. Török Ádám, a Gazdálkodás- és Szervezéstudományok Doktori Iskola vezetője nyitja meg.
14.10-14.40 Dr. Telcs András: Ph.D. habil. DSc. egyetemi tanár PE
A kutatás és innováció kihívásai és frontvonalai: az internet memetikája és a köztünk élő mesterséges intelligencia
14.50-15.20 Dr. Pelle Anita: Ph.D. egyetemi docens SZTE
A kutatás-fejlesztés és innováció támogatása és a kohézió összefüggései az Európai Unióban a 21. században
15.30-16.00 Dr. Majoros Pál: CSc. intézetvezető, főiskolai tanár BGF
A tehetséggondozás szerepe a kutatói pályára lépésben
Diplomaátadó ünnepség – 2015. június 26.
Tájékoztatjuk Önöket, hogy a Gazdaságtudományi Kar Diplomaátadó Ünnepsége 2015. június 26-án (péntek) 16.00 órakor kerül megrendezésre a “B” épület aulájában.
Az ünnepségen talár viselete kötelező, kölcsönzése díjmentes. A talárok regisztrációja, valamint a meghívók (2 db ingyenes, további 300,- Ft/db) átvétele az A épület 132-es irodában történik Varga Renátánál, 2015. június 8-tól június 22-ig. (Nyitva tartás: h-cs: 9-16 óráig, pénteken 9-13 óráig).
A talár regisztrációja csak formai, azzal, hogy a hallgató jelezte részvételi szándékát az ünnepségen, a talárra is regisztrált. A talárokat az ünnepség előtt lehet átvenni a “B” épületben, a későbbiekben meghatározott helyszínen. A talár méretét nem lehetséges előre kiválasztani, erre majd az ünnepség előtt lesz lehetőség. Az ünnepséget követően a talárokat le kell adni. Kérjük, hogy a hallgatók talárban az egyetem helyszínét ne hagyják el. További információkat a regisztráció során, a meghívók átvételekor kapnak a hallgatók.